
Kundenahin ang agresyong US-Israeli 


sa Palestine 


ariing kinukundena ng Partido Komunista ng 
M Pilipinas at sambayanang Pilipino ang krimi- 

nal na agresyon ng Israel sa Gaza at ang to- 
dong pagsuporta rito ng US. Mahigit isang libong Pa- 
lestino na ang napapatay, libu-libo pa ang nasusuga- 
tan at daan libo ang nasasalanta mula nang simulan 
ng Israel ang walang pakundangang pambobomba at 
pagsalakay sa Gaza. 

Pinakahuli lamang ito sa maha- 
bang listahan ng mga krimen ng Isra- 
el at US sa Palestine. 

Mahigit kalahating siglo nang du- 
guan ang kamay ng mga ekspansyu- 
nistang Zionista at amo nilang imper- 
yalismong US sa kampanyang heno- 
sidyo at pagmamalupit laban sa ma- 
mamayang Palestino. Paulit-ulit ang 
mga pananalakay at tuluy-tuloy ang 
pagsakop at panggigipit nila sa Pa- 
lestine, ang pagkakait sa mamama- 
yang Palestino ng kanilang kasarinlan 
at pinakabatayang mga karapatan, at 
ang pagtrato sa kanila na mga bilang- 
go sa sarili nilang bayan. 

Bawat mapanupil na hakbang ng 
Israel sa Palestine ay may suportang 
pulitikal, militar at pinansyal ng im- 
peryalismong US. Sa kabila ng panda- 
igdigang kundenasyon, ipinagtatang- 
gol ng US ang agresyon at panunupil 
ng Israel. Hinahadlangan nito ang 
United Nations at iba pang pandaig- 


Magiting na lumalaban 
ang mga Palestino 


Mga tampok sa 
isyung ito... 

Ika-50 anibersaryo ng 
rebolusyon sa Cuba 


digang institusyon na kundenahin ang kriminal na 
pang-aatake at panggigipit ng Israel sa Palestine. 
Animo'y walang pagkasaid ang ayudang militar na 
ibinibigay ng US sa Israel. Mga armas na sinusuplay 
ng US ang ginagamit ng Israel sa kahindik-hindik na 
kampanyang henosidyo sa Gaza. Kapalit ito ng pagsi- 
silbi ng Israel bilang katuwang sa pagpapataw ng do- 


Mga katutubong 
sandata sa digmang 

minasyon at terorismo ng US sa 
Middle East. 

Naisin man ng Israel na magpa- 
tuloy sa direktang okupasyon at 
pananalanta sa loob ng Gaza, na- 
obliga na ito ngayong magdeklara 
ng tigil-putukan at umatras na sa 
hangganan. Di nila kakayaning ma- 
natili pa nang matagal sa loob ng 
Gaza, kundi'y hindi sila tatantanan 
ng maigting na pakikidigmang ge- 
rilya ng mga naghihimagsik na Pa- 
lestino at lalo pang paglakas ng 
pandaigdigang pagkundena. Ga- 
yunman, magpapatuloy pa rin ang 
mga pwersang Israeli sa pagkubkob 
at walang tigil na paglulunsad ng 
mababangis na atake mula sa labas 
at sa pana-panahong mabilisang 
paglusob sa Gaza at iba pang baha- 
gi ng Palestine. 

Lubos na makatarungan ang ar- 
madong pakikibakang isinusulong 
ng mamamayang Palestino para 
ipagtanggol ang kanilang teritoryo 
at karapatang magpasya sa sarili 
laban sa pananakop, pasismo at 
henosidyo ng Israel. Makailang ulit 
nang nagkamit ng mga tagumpay 
ang mamamayang Palestino sa pa- 
mamagitan ng armadong pagta- 
tanggol, kaalinsabay ang pandaig- 
digang diplomasya at negosasyon, 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 


gawaing pampulitika at pagkilos 
ng mamamayan. Kailangan pa ni- 
lang makamit ang lubusang tagum- 
pay sa kanilang pakikibaka para sa 
kasarinlan, katarungan at kapaya- 
paan. 

Mahigpit na nakikiisa ang Parti- 
do at ang lahat ng rebolusyonar- 
yong pwersa sa Pilipinas sa pakiki- 
baka ng mamamayang Palestino 
para sa pambansang kasarinlan at 
sa kanilang pagtatanggol sa harap 
ng pananalanta ng Zionistang Isra- 
el at imperyalismong US. 

matatagpuan sa: 


Atrasadong kundisyon sa Eastern Visayas 


Tulad ng mga Palestino, ang 
mamamayang Pilipino ay lumala- 
ban para sa pambansa at panlipu- 
nang paglaya. Kung kinakaharap ng 
mamamayang Palestino ang pina- 
kakanang-kamay ng imperyalis- 
mong US sa Middle East, nilalaba- 
nan naman ng mamamayang Pilipi- 
no ang pangunahing papet ng im- 
peryalismong US sa Southeast Asia. 

Isang malawakang pandaigdi- 
gang kampanya ang dapat ilunsad 
upang ilantad at kundenahin ang 
aroganteng sabwatan ng US at Is- 
rael laban sa Palestine, at pigilan 
ang paggamit ng Israel sa superyor 
na lakas-militar nito para paluhurin 
ang mamamayang Palestino. 

Nananawagan din ang mga re- 
bolusyonaryong pwersa sa Pilipinas 
sa mamamayang Israeli na kumilos 
kaisa ng mamamayang Palestino at 
iba pang mamamayan sa daigdig. 
Ang kanilang pagkilos ang mapag- 

pasya para mabigyang-wakas ang 
patakarang Zionista ng gubyernong 
Israeli at mabigyang-daan ang pag- 
kakamit ng mga Palestino ng ganap 
na kasarinlan at saligang mga kara- 
patan. Sa pamamagitan lamang ni- 
to mapaiiral ang mapayapang pa- 
angbayan@yahoo.com mumuhay, galangan at pagkakaisa 

ng mamamayang Israeli at Palesti- 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas no TAB 

www.philippinerevolution.net 
Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 

kami sa pamamagitan ng email sa: 


oo ona aid AAW 


Pananalanta ng pasistang estado 
Iligal na pag-aresto, pagdukot 


Balita 


SA IBAYONG DAGAT KP 
Kriminal na agresyon sa Gaza 


gatan at daanlibo ang nawalan ng tirahan sa pinakahuling krimi- 


M ahigit 1,300 nang Palestino ang napapatay, 5,600 ang nasusu- 


nal na agresyon ng Israel sa Gaza Strip, Palestine, na nagsimula 


noong Disyembre 27. 

Sa gitna ng laganap at mariing 
internasyunal na kundenasyon mu- 
la pa noong unang mga araw ng 
pagsalakay, walang habas na pina- 
tindi ng mga Zionistang Israeli ang 
kanilang kampanyang militar sa 
Gaza. Nakakaisang linggo pa la- 
mang ang atake, umabot na sa ma- 
higit 2,300 air strike ang isinagawa 
ng Israel sa Gaza. Walang awat ang 
panganganyon at pagpapaulan nila 
ng bomba at bala. Wala silang pili 
sa mga target: mga gusaling pam- 
pamahalaan, mga bahay, eskwela- 
han, pamilihan, mga tunnel at iba 


pang daluyan ng kalakal, mga ki 


moske at mga ospi- 
tal. h 

Binomba 
maging ang 
mga sentro ng n, 
ebakwasyon at | / 
komboy para sa 
makataong 
ayuda ng United 
Nations Relief Z 
and Works Agen- 
cy (UNRWA) at% KG 
isang tanggapan ng UN. Karamihan 
sa mga nabiktima sa pang-aata- 
keng ito ay mga bata, babae at ma- 
tatanda. Sunog ang tone-tonela- 
dang pagkain, gamot, kumot at iba 
pang suplay ng UNRWA na para sa- 
na sa mga biktima ng mga atake. 

Para matiyak ang malawakang 
pagkasunog at pagkawasak ng buu- 
buong mga komunidad, gumagamit 
ang mga tropang Israeli ng mga 
bombang white phosphorus (kemi- 
kal na panunog) na ipinagbabawal 
gamitin sa mga lugar na may mga 
sibilyan. 

Samantala, patuloy na lumala- 

wak ang kundenasyon ng mga ma- 
mamayan sa buong mundo sa agre- 
syon ng Israel. Mula katapusan ng 
Disyembre, daan-daang libo na ang 
naglunsad ng mga protesta para 
ipanawagan ang kagyat na pagkilos 
ng kani-kanilang mga gubyerno la- 
ban sa Israel. Nitong Enero, araw- 
araw ang paglulunsad ng mamama- 
yan sa iba't ibang panig ng mundo 
ng mga protesta. Pinakamalalawak 
ang mga pagkilos sa mga bansa sa 
Middle East at sa Europe. Umabot 
sa isang milyon ang nagprotesta sa 
Syria noong Enero 7 at United 
ss, Kingdom noong Enero 10. 

t.y Dalawampung libo na- 
4 man ang nagrali sa Al- 
geria noong Enero 9, 

15,000 sa Qatar no- 
n ong Enero 10 at 
ilang libo pa sa 


AN iba't 


ibang 
gp syudad ng The 
D Netherlands, 


d “Greece, Turkey at 
saw 7 Kenya. Nagkaroon din ng 

- mga demonstrasyon sa mga 
syudad sa US, Malaysia at sa Pilipi- 
nas. 

Noong Enero 8, sa kabila ng 
pagharang ng US, natuloy na rin 
ang pagpapasa ng UN Security 
Council ng resolusyon para mana- 
wagan ng kagyat na tigil-putukan 
sa Gaza. Naghain din ng resolusyon 
ang UN Human Rights Council para 
pagbotohan ng UN General As- 
sembly ang paglabag ng Israel sa 
internasyunal na makataong batas 
bunsod ng mga kriminal na aksyon 
at agresyon nito sa Gaza. Kabilang 
dito ang pambobomba at pagpatay 
ng mga sibilyan sa hedkwarters ng 


UN sa Gaza noong Enero 15 at sa 
pagkamatay ng dalawang istap ng 
UNRWA at pagkasugat ng isa pa 
noong Enero 8 nang paputukan ng 
mga pwersang Israeli ang isang 
komboy ng UNRWA na naghahatid 
ng makataong ayuda sa mga nasa- 
lantang sibilyan sa Gaza. Bagamat 
ang mga ito ay itinatanggi ng Isra- 
el, may sapat na ebidensya na si- 
nadya ang pambobomba. 

Malawakan ang pandaigdigang 
panawagan para sa tigil-putukan sa 
pagitan ng Israel at Hamas. Ilang 
beses nang ipinahayag ng mga upi- 
syal ng Hamas ang kanilang kahan- 
daan para sa kagyat na tigil-putu- 
kan, kapalit ng pag-atras ng mga 
tropa ng Israel sa Gaza. 

Nito na lamang Enero 17 nag- 
deklara ang Israel ng unilateral na 
tigil-putukan. Nakamit na umano 
nito ang layunin sa pag-atake sa 
Gaza. Maramihang napinsalaan at 
lubhang napilay na umano nito ang 
Hamas at nawasak na umano ang 
mga armas nito. 

Ang totoo, napwersa ang Israel 
na magdeklara ng tigil-putukan da- 
hil lubha na itong nahihiwalay sa 
pandaigdigang opinyong publiko, 
at batid nito na tiyak na haharapin 
nito ang mas tumindi ngayong ga- 
lit ng mamamayang Palestino at 
ang pinag-ibayong atake ng mga 
armadong patriyotikong grupo sa 
Palestine kapag pinatagal pa nito 
ang mga tropang Israeli sa Gaza. 
Binigyan lamang ng Hamas ng 
isang linggo para umalis ang mga 
pwersang Israel, bago simulan uli 
ng mga mandirigmang Palestino 
ang mga pagbira sa mga mapana- 
kop na pwersa sa loob ng Gaza. 

Taliwas sa pinagsasasabi ng Is- 
rael sa publiko, ang totoo ay nana- 
natiling buo at lalo pang lumakas 
ang Hamas. Hindi ito nagapi. Bag- 
kus ay lalo pa itong lumakas kasa- 
bay ng pagtindi ng mapanlabang 
diwa ng mamamayang Palestino. Œ 

Magiting na lumalaban ang mga Palestino 


lubusang paglupig sa Hamas, isang militanteng kilusan ng mama- 
mayang Palestino na nagsusulong ng armadong pakikibaka at na- 
halal noong eleksyong pamparlamento ng 2006. Ang Hamas ngayon ang 
namumuno sa gubyerno ng Palestine. Ang Hamas ang pangunahing had- 
lang ngayon sa layunin ng Israel na gapiin at paluhurin ang mamama- 
yang Palestino at palayasin sila sa Gaza. 


P inakalayunin ng Israel sa pambobomba at pagsalakay sa Gaza ang 


pagtindi ng pag-atake at pagma- 
malupit ng Israel sa mamamayan 
ng Gaza, lalo pang lumakas ang 
mga patriyotikong armadong pwer- 
sa ng Palestine. Pinakamatinding 
paglaban at mga pinsala ang suma- 
lubong sa mga pwersang Israeli sa 


Malaking kabulastugan ang si- 
nasabi ng Israel na gumaganti la- 
mang sila sa pagpapalipad ng Ha- 
mas ng mga rocket. Pinagbintangan 
nito ang Hamas ng paglabag sa ka- 
sunduan para sa anim na buwang 
tigil-putukan na pinirmahan noong 
Hulyo 2008. Ngunit limitadong 
ganting-aksyon lamang ito ng Ha- 
mas sa mas naunang mga paglabag 
ng Israel sa kasunduan. 

Noong Nobyembre 4, inatake at 
pinaslang ng Israel ang isang yunit 
ng Hamas na nagpapatrulya sa 
Gaza. Sa aktwal, ang Israel ang tu- 
luy-tuloy na lumabag sa kasundu- 
an. Taliwas sa napagkasunduan, 
hindi nito inalis ang mahigpit na 
blokeyong pang-ekonomya sa mga 
hangganan ng Gaza, na dahilan ng 
matinding kakulangan maging ng 
pagkain at gamot para sa mamama- 
yan dito. 

Matagal nang nangangati ang 
Israel na salakayin ang Gaza sa ha- 
rap ng paglakas ng armadong pwer- 
sa ng Hamas. Lubhang pinanga- 
ngambahan ng Israel ang nakuha 
nilang impormasyon na ang mga 
armadong pwersa ng Hamas na na- 
kahimpil sa Gaza ay lumaki nang 
mahigit 50% nito lamang huling 
taon. Nadagdagan din daw ng ma- 
raming malalakas na armas ang ar- 
senal nito, kabilang ang mga rock- 
et launcher, at may kakayahan na 
umano itong maglunsad ng mga 
sopistikadong atake. 

Layunin ng pagpasok ng mga 
tropa ng Israel sa Gaza ang pilayin 
kundiman tuluyan nang durugin 

ang lumalakas na pwer- 
sa ng Hamas, 
ang mga armori nito, pi- 
gilin ang patuloy na pag- 
pasok ng armas nito, at 
pahinain ang kabuuang 
ekonomya at diwa ng su- 
portang masa ng Hamas Ng 
at ang kabuuang pagla W4 
ban ng mamamayang Pales- \y} t 
tino. ! 


wasakin M munidad ng Gaza. Sa mga laba- 


4 ding pakikidigmang ge- 


Pero sa harap ng ibayong rilya. 


Ika-50 anibersaryo ng rebolusyon 
sa Cuba, ipinagdiriwang 


Sining gunitain sa Cuba noong Enero 1 ang ika-50 taon ng 
paglaya ng bansa sa diktadura ni Fulgencio Batista. Pinamunu- 
an ang pagdiriwang ni President Raul Castro, 77, ang humalili sa 
nagretirong si Fidel Castro. 

Nagtagal ang pagdiriwang hanggang Enero 8 kung saan muling 
binuhay ang pagpasok ng Rebolusyonaryong Hukbo mula sa Santi- 
ago de Cuba tungong Havana, ang kabisera ng Cuba. 

Ang Santiago de Cuba, isang bayan sa timog-silangang Cuba, 
ang itinuturing na pinagsimulan ng tagumpay ng rebolusyong Cu- 
bano. 

Matapos malampasan ang walang humpay na panggigipit ng 
sampung pangulo ng US at mga bigong pananalakay ng mga tray- 
dor na bayarang Cubano (na pinasimunuan ng US Central Intelli- 
gence Agency), ang Cuba ay isa na ngayon sa mga bansang mata- 
gal nang malaya sa mga dikta ng imperyalista. Bunsod ng pagkum- 
piska nito sa mga empresa ng mga dayuhang kapitalista, idineklara 
noong 1962 ni Pres. John Kennedy ng US ang isang economic em- 
bargo laban sa Cuba na nagpapatuloy hanggang sa kasalukuyan. Ga- 
yunpaman, hindi nasiraan ng loob ang 11 milyong Cubano. Suma- 
salig sila sa rebolusyon anumang hirap ang kanilang danasin. Sa 
ngayon ay kinikilala ang mga pagsulong na natamo ng kanilang 
bansa sa larangan ng edukasyon, kultura at syensya na maihaham- 
bing o higit pa sa antas na inabot ng pinakamauunlad na bansa. W 


ANG BAYAN Enero 21, 2009 


kaloob-looban ng matataong ko- 


mamayang Palestino ang la- 
4 long lumakas na determina- 
syon nilang lumaban at du- 
yagin ang mga mapana- 


Atrasadong kundisyon sa Eastern Visayas 


Ang artikulong ito ay halaw sa pahayag ng Komiteng Rehiyon ng PKP 
sa Eastern Visayas noong Disyembre 26, 2008. 


Sa mahigit tatlong milyong magsasakang naninirahan doon, dala- 
wang milyon ang manggagawang bukid, maralita at mababang pang- 
gitnang magsasaka na karaniwang kumikita ng mas mababa sa P50 ba- 


IE ang Eastern Visayas sa pinakamahihirap na rehiyon sa Pilipinas. 


wat araw dahil sa kawalan o kakulangan ng lupang mabubungkal. 


Patuloy silang dumaranas ng 
iba't ibang tipo ng pagsasamantala 
gaya ng mataas na upa sa lupa at 
usura, mababang sahod sa traba- 
hong bukid, mataas na upa sa ha- 
yop na pansaka, mataas na presyo 
ng abono, pestisidyo at binhi, ma- 
babang presyo ng kanilang mga 
produkto, mataas na presyo ng mga 
bilihin at mapagsamantalang mga 
transaksyon. 


Kalakhan ng mga agrikultural 
na lupain sa rehiyon ay inilalaan sa 
mga pang-eksport na komersyal na 
pananim. Sangkapat na bahagi la- 
mang ng lupain sa rehiyon ang ti- 
natamnan ng palay at iba pang ta- 
nim na pagkain. Atrasado na'y lalo 
pang sumasahol ang pamamaraan 
ng paglilinang ng lupa. Bumaba 
ang porsyento ng palayang may iri- 
gasyon mula 35% noong dekada 


Mga taktikal na opensiba sa Samar 


No ng kasigasigan ang Bagong Hukbong Bayan (BHB) sa 
prubinsya ng Samar sa inilunsad nitong mga taktikal na open- 
siba mula Oktubre hanggang Disyembre 2008. Sumusunod ang ilan 
sa hindi pa naiuulat sa Ang Bayan: 

Disyembre 19. Inisnayp ng mga Pulang mandirigma ng Arnulfo 
Ortiz Command ang mga elemento ng 62nd IB sa Barangay Sto. Ni- 
ño, Motiong, Samar. Alas-11 ng umaga nang targetin ng mga Pu- 
lang mandirigma ang isang platun ng reaksyunaryong militar na 
nag-ooperasyon sa nasabing lugar. Napatay ang isang sundalo. Sa 
takot ng mga sundalo ay ginawa nilang pananggalang ang mga 
taumbaryo at pilit pinadala sa kanila ang bangkay ng sundalo. 

Disyembre 3. Hinaras ng Arnulfo Ortiz Command ang 62nd IB 
sa Sityo Fernandez, Barangay Cataydungan, San Jose de Buan. Na- 
bulabog ng isnayping ang operasyon ng kaaway. 

Nobyembre 27. Inisnayp ng mga Pulang gerilya ng Serafin 
Pacimos Command ang 14th IB sa Barangay Nawi, Paranas. Sa sob- 
rang takot, agad bumalik sa kanilang kampo ang mga sundalo. 

Nobyembre 13. Hinaras ng mga elemento ng Serafin Pacimos 
Command ang isang platun ng 14th IB sa Sityo San Pedro, Purok 2, 
San Jose de Buan. Pagkatapos ng 40 minutong pag-aaksaya ng mga 
bala, laking kahihiyang umatras ang mga sundalo. 

Oktubre 29. Napatay ang dalawang sundalo at nasugatan ang 
dalawang iba pa sa harasment na isinagawa bandang alas-9 ng uma- 
ga ng Jorge Bolito Command sa 18 tropa ni Capt. Elmer Albor sa Sit- 
yo Rizal, Barangay Bulao, Basey. Sa kabilang banda, isang Pulang 
mandirigma ang namartir sa labanan. ABI 

1990 tungong 17% ngayon. Hindi 
halos gumagamit ng makinarya o 


mga hayop sa pagsasaka. Paliit 
nang paliit ang pagkakahati ng 
mga parsela ng lupa. Kulang na ku- 
lang ang produksyong agrikultural 
sa rehiyon para pakainin ang 4.2 
milyong populasyon nito. Sa kabi- 
lang banda, lumaki nang siyam na 
ulit ang importasyon ng bigas ni- 
tong nakaraang dekada, mula 
250,000 kaban noong 1995 tu- 
ngong mahigit 2,000,000 kaban 
noong 2008. 

Walang makabuluhang industri- 
ya sa rehiyon. Kahit tumaas ang bi- 
lang ng mga empresa sa rehiyon 
mula 10,000 noong 1980 tungong 
20,000 sa kasalukuyan, 17% la- 
mang nito ang nasa kategoryang 
manupaktura (bagamat sa katuna- 
yan ay bahagyang pagpoprosesong 
malamanupaktura lamang). Ang 
98% ng mga ito ay nag-eempleyo 
ng hindi hihigit sa 10 manggaga- 
wa. Iilan lamang ang nag-eem- 
pleyo ng mahigit 200 manggaga- 
wa. Hawak ng dalawa rito, ang 
Philphos at PASAR, ang 91% ng 
eksport ng buong rehiyon. Ngunit 
noong nakaraang mga taon, nagba- 
was ito ng produksyon dahil sa 
pagbaba ng mga order mula sa 
ibang bansa. 

Umaabot sa 34.2% ang wala o 
kulang ang trabaho sa rehiyon 
(Abril 2008). Dahil sa kakulangan 
ng oportunidad sa empleyo, uma- 
abot sa 10% ang tantos ng pagli- 

kas mula sa rehiyon. 

Kalunus-lunos din ang kundi- 
syon ng mga mangingisda, mang- 
gagawa, mala-manggagawa, mara- 
litang tagalunsod at mga ordinar- 
yong kawani. Kulang na kulang 
ang nakatakdang P238 minimum 
na arawang sahod sa di-agrikultu- 
ral na sektor sa rehiyon, na hindi 
naman natatanggap ng karami- 
han. Sa rehiyon, tinatayang kaila- 
ngan ng P450 bawat araw upang 
mabuhay nang disente ang isang 
anim-kataong pamilya. 

Patuloy na bumababa ang kali- 
dad ng serbisyong panlipunan. Sa 
mahigit 700,000 pamilya sa rehi- 
yon, 560,000 ang walang suplay 
ng malinis na tubig, 350,000 ang 
walang kuryente at 350,000 ang 
walang sariling tirahan. Wala pang 
7,000 pamilya ang may palikuran. 
Mahigit 99% ang gumagamit ng 
kahoy, uling o gaas bilang pang- 
gatong. Mayroon lamang 50 pam- 
publikong ospital sa rehiyon. May 
isang kama sa ospital sa bawat 
1,500 katao (50% mas mababa sa 
pamantayan ng World Health Or- 
ganization [WHO] na isang kama 
kada 1,000 katao) at isang doktor 
para sa bawat 10,000 katao (10% 
lamang ng pamantayan ng WHO na 
isang doktor kada 1,000 katao). 
Kulang na kulang ang mga guro, 
paaralan at mga klasrum. Laganap 
ang kawalan ng kakayanang mag- 
basa at magsulat. 

Higit kailanman, ang kalunus- 
lunos na pang-ekonomya at pam- 
pulitikang mga kundisyon sa rehi- 
yon ay napakainam sa paglulunsad 
ng rebolusyon. Umaasa ang PKP- 
Eastern Visayas na magagapi nito 
ang Oplan Bantay Laya 2 at iba 
pang kontra-rebolusyonaryong pa- 
kana ng reaksyunaryong estado. 
Ayon sa PKP-Eastern Visayas, “Na- 
titiyak naming mula ngayon ay 
mas magiging hasa at matatag 
ang Partido, at maisusulong ang 
rebolusyonaryong pakikibaka sa 
bago at mas mataas na antas.” W 

Mga katutubong sandata, 
mabisang ginagamit sa 
digmang bayan sa Mindanao 


mga modernong armas ay isa sa mga tampok na katangian ng 


N ng paggamit ng mga katutubong sandata kakumbinasyon ng 


pagsusulong ng digmang bayan. Sa ganitong paraan, nakapag- 
dudulot ang armadong rebolusyonaryong kilusan ng maksimum na pin- 
sala sa kaaway sa pamamagitan ng pagmaksimisa sa mayamang kaala- 
man ng masa, limitadong rekurso at malikhaing paggamit ng materya- 


les na madaling matagpuan. 

Ganito ang ipinakita ng mga 
Pulang mandirigma ng Front 6 sa 
North Central Mindanao Region 
(NCMR) nang lipulin nila ang 
isang kolum ng mga pasistang 
sundalo noong Mayo 30, 2008 ga- 
mit ang mga awtomatikong riple, 
pasabog at mga suyak (matutulis 
na kahoy o kawayang nakaumang 
sa daraanan o susulingan ng tar- 
get). 

Ang mga sundalo ay bahagi ng 
mahigit 200 pwersa ng 29th IB na 
dumumog sa isang kulumpon ng 
mga baryo sa San Fernando, Bu- 
kidnon. Nanggaling sila sa bayan 
ng Pangantucan na dalawang ling- 
go nilang inoperasyon. Pagkata- 
pos masusing pag-aralan ang mga 
kilos ng reaksyunaryong tropa, ti- 
nukoy ng kumand ang isang umaa- 
banteng kolum na siyang tatam- 
bangan. 

Inihanda nito ang isang pla- 
tun na siyang pupwesto sa dadaa- 


nan ng kaaway. Dalawang kolum 
ng kaaway ang tantyang daraan sa 
Kilometro 5, isa mula sa silangan 
at isa sa kanluran. Alinman sa da- 
lawang kolum ang maunang duma- 
ting ay kanilang aambusin. 

Naghanda sila ng mahigit 
3,000 suyak at itinanim sa tinata- 
yang tatakbuhan o luluksuhan ng 
kaaway oras na sila'y paputukan 
ng mga Pulang mandirigma. Para 
ikamoplahe, tinakpan nila ng mga 
saha ng abaka ang mga suyak. 

Estratehikong ipinwesto ang 
iba't ibang iskwad sa harap, gitna 
at likurang bahagi ng dadaanang 
ruta. Pumwesto ang Iskwad Tres 
bilang pwersang pam-pindown sa 
tuktok na posibleng ookupahin ng 
kaaway kapag maputukan ito ng 
Iskwad Dos na nakatrinsera. Kasa- 
bay nito, ang Iskwad Uno ay pu- 
pusisyon sa gilid ng kalsadang ba- 
ngin ang kabila (100 pye ang tan- 
tyang lalim nito). 

Parang pumaloob sa plano ng 
kumand ang naging kilos ng ka- 
away dahil ang unang dumating ay 
ang mga sundalo mula sa Baran- 
gay Iglugsad. Nasa silangang ba- 
hagi ito at pabor sa inihandang 
mga eksplosibo, suyak at sa na- 
kapwestong mga kasama. 

Nag-atubili muna ang kaaway 
bago ito dumaan dahil hawan na 
hawan ang lugar. Ngunit nang sa- 
bihin ng isang sundalo na malinis 
ang lugar dahil hiblahan ito ng 
abaka ay napawi ang kanilang 
pag-aalangan at nagpatuloy sila 
sa paglalakad. Muli silang humin- 
to pagdating ng bahaging likuan 
dahil plano nilang may paahunin 
muna para magmasid sa bandang 
tuktok na siya namang pinupwes- 
tuhan ng Iskwad Dos. 

Hindi na nag-aksaya ng pana- 
hon ang mga Pulang mandirigma. 
Agad nilang pinaputukan at pina- 
sabugan ang kaaway. Nagkandara- 
pa sa pagkober ang nagulantang 
na mga pasistang militar. Nagsita- 
lunan ang iba sa bangin kung sa- 
an nakalatag ang matatalas na su- 
yak na kawayan. 

Inabot ng dalawang oras ang 
palitan ng putok at halos nalipol 
ang lahat ng kaaway. Nagpadala 
ng panaklolong pwersa ang ka- 
away subalit sa sobrang takot ng 
mga ito ay dumaan sila sa ibang 
lugar at dumiretso na lamang sa 
ibang barangay. 

Sa 16 na sundalo ng kaaway, 
15 rito ang nalipol. Labindalawa 
ang napatay sa labanan, tatlo ang 
malubhang nasugatan at iisa ang 
nakatakbo dahil nasa hulihan siya 
ng kolum. 

Nasamsam sa mga sundalo ang 
dalawang M203 grenade launcher, 
isang M16, isang M14, 560 bala ng 
M60, 200 bala ng M16, mga 
cellphone, radyong pangkomunika- 
syon at iba pang gamit militar. 
Hindi na natagpuan ang iba pang 
armas dahil madilim na ang pali- 
gid. ABI 

Sinisira ng mga komersyal 
na sagingan ang Mindanao 


itong nagdaang sampung taon, agresibong pinalalawak sa Min- 
N danao ang mga plantasyon ng saging na pang-eksport. Kaakibat 

nito, dumarami ang kaso ng pangangamkam ng lupa. Kumikitid 
rin ang lupaing nakatutok sa produksyon ng pagkain para sa konsumo 
ng mamamayan, maging ng mismong mga magsasaka. Sa halos lubusan 
nang pagtutuon na ng agrikultura at ekonomya ng Mindanao sa eks- 
port, lalong naglalaho ang batayan nito na makasustine-sa-sarili at 


magkamit ng tunay na kaunlaran. 
Hanggang sa huling bahagi ng 
dekada 1980, konsentrado lamang 
sa Davao del Norte ang mahigit 30 
sagingan sa isla. Subalit mula no- 
ong 1988 ay lumawak na ang sak- 
law ng mga plantasyon ng saging 
hanggang Davao City, Davao del 
Sur, Compostela Valley, Agusan del 
Sur, Bukidnon at mga prubinsya 
ng Cotabato at Maguindanao. 
Pumapangalawa na ang bansa 
sa buong mundo sa pag-eeksport 
ng sariwang saging. Ito na ang 
nangungunang suplayer ng saging 
sa Japan. Ang Pilipinas ang nag- 
susuplay ng 16% ng saging 
sa buong mundo, panga- (xy 
lawa lamang sa Ecuador \ ~> 
(na nagsusuplay ng 34%). `- 
Noong 2007, nag-eksport p 
ang Pilipinas ng 1.905 ¥ 
milyong metriko to- 
nelada ng saging na 
nagkakahalaga ng 
$440 milyon o P18.1 
bilyon (sa palitang 
51- P41.14). 
Maraming mga 
lupaing tinatam- 


nan noon ng ni- N Fei 

yog, kape, gulay, NY NG 

mais at palay ang ibi- l EF 
D 


naling na sa pagtata- , 
nim ng saging. Isa sa W y i-e 
pinakamatitingkad na 
halimbawa ang pagka- 
wala ng malawak na ta- 
niman ng palay at 


Ca 


TA 


ting tinataguriang food basket ng 
Mindanao ay siya nang kinalalag- 
yan ng malalaking plantasyon ng 
Dole-Stanfilco, Global Fruits ng 
Lapanday at AJMR-Sumifru. 

Ang Digos, Davao del Sur na ti- 
nagurian noong “tahanan ng gulay 
at kape” ay tahanan na ng malala- 
king kumpanya at plantasyon ng 
highland banana, mga saging na 
itinatanim sa mga bundok. Pati 
ang Mt. Apo, ang pinakamataas na 

bundok sa Pilipinas ay 
nanganganib nang ma- 
kalbo dahil sa ekspan- 
syon ng mga taniman 


NUNG 
ANNDAN 
A 


2) 


mais sa kapatagan 
ng Cotabato. Ang da- 


ng highland banana. Unti-unti 
nang nahahawan ang kagubatan sa 
mga katabi nitong bundok dahil di- 
to. Kung dati'y madalas na tanawin 
ang paglipad rito ng Philippine 
Eagle, ngayon ay mga eroplanong 
nagsasagawa ng aerial spraying ng 
pestisidyo sa mga sagingan ang 
natatanaw linggo-linggo. 

Bunga ng reklamo ng mamama- 
yan sa mga apektadong lugar sa 
mga mapaminsalang gawain ng 
mga korporasyon ng saging, nag- 
pahayag na rin ng pagkabahala ang 
ilang lokal na gubyerno. Noong 
Nobyembre 2008, halimbawa, nag- 
hain ng pormal na reklamo ang lo- 
kal na pamahalaan ng Magpet, 
North Cotabato laban sa AJMR, 
kumpanyang pag-aari ng mga Sori- 
ano na kasosyo ng Sumifru dahil sa 
pag-awas ng nakalalasong kemikal 
mula sa packing plant nito tungo sa 
mga sapa ng Barangay Datu Celo at 
Barangay Basak sa nasabing bayan. 
Bago ito, noong Hulyo 2007 ay 
nagbuo rin ang lokal na gubyerno 
ng Kidapawan ng tim ng mga eks- 
perto para imbestigahan ang pag- 
tatapon sa mga sapa ng mga di na- 
gamit na kemikal. 

Bukod sa pinsalang dulot ng 
pagkakalason ng mga sapa, naging 
bulnerable na rin sa biglaang pag- 
baha at pagguho ng lupa ang mga 
lugar na kinalalagyan ng mga sagi- 
ngan dahil sa kaakibat nitong ma- 
lawakang pagkawasak ng kaguba- 
tan. Noong Pebrero 2006 pa la- 
mang ay tinukoy na ng Department 
of Environment and Natural Re- 
sources ang Makilala, North Cota- 
bato bilang isa sa mga lugar na 
may malaking panganib ng pagba- 
ha at pagguho ng lupa bunga ng 
halos sampung taon nang pagpa- 
palawak dito ng mga sagingan ng 
Dole-Stanfilco. Mula 1998 ay patu- 
loy ang pagpapalawak ng kumpan- 
ya hanggang sa mga bayan ng 
Arakan, Antipas, Magpet at iba 
pang interyor na bayan ng North 
Cotabato. 

SWS: 52% ng mga Pilipino, nagsasabing mahirap sila 
imampu't dalawang porsyento (52%) o 9.4 milyong pamilyang 
Pilipino ang nagsasabing mahirap sila, ayon sa sarbey ng Social 

Weather Stations nitong huling kwarto ng 2008. Itinuturing naman 
ng 24% na nasa “bingit sila ng kahirapan.” Ibig sabihi'y umaabot 
sa 76% ng mga pamilyang Pilipino ang dumaranas ng iba't ibang 
antas ng karalitaan. Pinakamataas ang tantos ng kahirapan sa Min- 
danao at National Capital Region. 

Sa parehong sarbey, lumabas na 42% ng mga pamilyang Pilipi- 
no o tinatayang 7.7 milyon katao ang nagsasabing sila ay “hirap sa 
pagkain” (food-poor) at 30% ang nasa bingit nito (food-borderline). 

Lumabas din sa sarbey na patuloy na ibinababa ng mahihirap na 
pamilya ang pamantayan nila ng kahirapan. Sa Metro Manila, halim- 
bawa, P10,000 na lamang ang batayan bago ituring ang sariling 
mahirap, mula sa dating P15,000. Sa Mindanao, P5,000 na lamang 
ito, P7,000 sa Luzon at P6,000 sa Visayas kumpara sa dating 


P10,000. 


Ipinapakita nito ang labis na pagtitipid ng mamamayang Pilipi- 
no sa harap ng patuloy na lumalalang krisis sa ekonomya. 

Isinagawa ang sarbey mula Nobyembre 28 hanggang Disyembre 
1, sa pamamagitan ng harapang pakikipanayam sa 1,500 katao sa 
Metro Manila, Luzon, Visayas at Mindanao. ABI 


Sa Davao del Norte, nagsagawa 
rin ng imbestigasyon ang Tagum 
City Council sa hindi awtorisadong 
kumbersyon ng mga palayan sa pa- 
ligid ng syudad tungo sa produk- 
syon ng saging na Cavendish ng 
Dole-Philippines dahil maaapektu- 
han ang suplay ng tubig sa Tagum. 
Pilit na ipinagpapatuloy ng Dole- 
Stanfilco ang pagpapalawak nito sa 
kabila ng pinsalang idudulot nito. 

Sino ang nakikinabang? Wa- 
lang ibang dapat sisihin sa mala- 
wakang pinsalang idinudulot ng 
mabilisang pagpapalawak ng mga 
sagingan sa Pilipinas kundi ang ka- 
sakiman at anti-mamamayang mga 
patakarang pang-ekonomya ng re- 
himeng Arroyo. Dahil takam na ta- 
kam ang bangkaroteng rehimen sa 
bilyun-bilyong dolyar na kikitain 
umano ng bansa sa pag-eeksport 
ng saging, mula pa noong 2004 ay 
plano nitong dagdagan ng mahigit 
70,000 ektarya ang lupaing tina- 
tamnan ng prutas na ito. 

Taliwas sa nais palabasin ni Ar- 


royo, hindi ang Pilipinas kundi ang 
mga agro-korporasyon sa bansa at 
ang nagmamay-ari o kasosyo ni- 
lang imperyalistang kumpanyang 
agribisnes ang pangunahing naki- 
kinabang sa pagpapalawak ng mga 
sagingan. Ayon sa pag-aaral ng 
United Nations Commission on 
Trade and Development, ang mga 
bansa na nagpoprodyus at nag- 
eeksport ng saging ay nakatatang- 
gap lamang ng $0.11 sa bawat dol- 
yar ng saging na naibebenta. Ibig 
sabihin nito'y mumo na lamang ang 
aktwal na napupunta sa libu-libong 
magsasaka at manggagawang nag- 
tatrabaho sa mga sagingan sa ha- 
rap ng limpak-limpak na tubong ki- 
nakamal ng mga korporasyong mul- 
tinasyunal. Dagdag sa pagkalugi ng 
Pilipinas ang ibayong pagkawasak 
ng kakayahan ng bansang mag- 
prodyus ng sapat na pagkain para 
sa sariling mamamayan at ang ti- 
natamo nitong pinsala sa kalika- 
san, mga rekurso at kalusugan ng 
mamamayan. AB] 

Pangangamkam ng lupa sa Aurora 


tang pagpapalikas sa mamamayan sa iba't ibang bayan sa prubin- 


T ron ang pangangamkam ng lupa ng angkang Angara at sapili- 


sya ng Aurora kaugnay ng pagpapatupad ng RA 9490 o Aurora Spe- 


cial Economic Zone. 

Ayon sa ulat ng balangay ng 
Pambansang Katipunan ng mga 
Magbubukid sa Casiguran, Aurora, 
dahil sa taglay na kapangyarihan 
ng mga Angara sa prubinsya, napa- 
kadali para sa kanila na gawing ba- 
tas ang kanilang pangangam- 
kam ng lupain sa udyok ng 
kanilang kasosyong mala- 
laking dayuhang kapitalis- 
ta at sa basbas ng kani- 
lang kakutsabang rehimeng 
Arroyo. 

Pinakaprominen- 
teng myembro ng 
angkan si Sen. 
Edgardo Angara, 
isa sa masusugid 
na alyado ni 
Gloria Arroyo. 
Gobernador 
ng Aurora ang 
kapatid ng se- 
nador na si 
Bellaflor An- 
gara-Castillo. 
Meyor ng Baler, ka- 
bisera ng prubinsya si Arturo Anga- 
ra, isa pa nilang kapatid. At kon- 
gresman ng prubinsya si Juan Ed- 
gardo Angara, anak ni Edgardo An- 
gara. 

Ayon sa mga may-akda ng RA 
9490, ito raw ang pagsasakatupa- 
ran sa Aurora ng Medium-Term 
Philippine Development Plan ng re- 
himeng Arroyo. Gamit ang mapan- 
linlang na karatulang “proyektong 
pangkaunlaran”, nagkandarapa ang 
mga Angara na ipatupad ito mula 
nang maging batas ito noong Ene- 
ro 2007 kahit walang abiso sa ma- 
mamayan ng Aurora. 

Sunud-sunod ang mga pagba- 
banta at mismong pagpapalayas ng 
mamamayan sa mga lupaing tiniti- 

rikan ng kanilang mga bahay at sa- 
kahan para maipatupad ang ba- 
gong batas. Nangyari ito nang 
ihanda ang pagtatayuan ng panta- 
lan sa Dingalan, ng Coconut Dwarf 
Plantation sa Dinalungan, at ng 
Aurora Special Economic 

Zone (ASEZA) sa mga ba- 
rangay ng Bianoan, Es- 
tevez at Dibet sa Casigu- 
ran. 

Bilang pakonswelo sa 
mga mapapalikas, nag- 
handa umano ng pro- 
yektong paba- 
hay ang gub- 
yerno ng pru- 
binsya subalit 
ang nangyari'y 
itinapon lang 
ang mga tao 
sa mga iti- 
nakdang re- 
location area na 
walang katiyakan 
sa kabuhayan. Ha- 


limbawa, ang mga mapapalayas sa 
Casiguran dulot ng pagtatayo ng 
ASEZA ay planong dalhin sa kasu- 
luk-sulukang lugar ng kagubatan, 
sa Tri-X, sa Barangay Bianoan. At 
para mapahupa ang galit ng mga 
tao, pinangakuan sila ng mga tra- 
bahong hatid ng proyektong ito ka- 
palit ang sustenableng kabuhayan 
ng mga tao sa lupang kanilang bi- 
nubungkal. 

Sa mga taong di sasang-ayon o 
di susunod sa kanilang kagustuhan 
sa kabila ng kanilang pambobola, 
naririyan ang masusugid na pasis- 
tang alagad nina Angara na pangu- 
nahing makinarya nila sa mabili- 
sang pagpapalikas, ang mga ele- 
mento ng 48th IB ng AFP at ang 
mga pwersa ng PNP sa prubinsya. 

Patuloy na nilalabanan ng ma- 
mamayan ng Aurora ang anti-ma- 
mamayang ASEZA dahil batid nila 
na kapinsalaan at lalong kahirapan 
lamang ang matatamasa nila rito at 
ang tanging makikinabang dito ay 
ang dinastiya ng mga Angara, ang 
mga kasosyo nilang malalaking da- 
yuhang kapitalista at ang pangka- 
ting Arroyo. [AB 


Protesta laban sa ASEZA 


Mast 1,500 magsasaka, mangingisda at Dumagat ang naglun- 
sad ng protest caravan sa Casiguran, Aurora nitong Enero 19 


para tutulan ang pagtatayo ng Aurora Special Economic Zone 
(ASEZA) sa kanilang bayan. Apektado rito ang mga barangay ng Es- 
teves, Dibet, Dibacong, Bianoan at Calabgan. Mahigit 6,400 katao 
ang mapapalayas dahil sa proyekto. 

Sakay ng mga kuliglig (hand tractor) at traysikel, ang mga nag- 
poprotesta ay nagtipon sa munisipyo ng Casiguran at nanawagan sa 
mga lokal na upisyal na itigil ang pagtatayo ng ASEZA. 

Anila, ang lugar na pagtatayuan ng ASEZA ay pawang mga pri- 
badong palayan. Ito ay tinataguriang palabigasan ng mga bayan ng 
Dinalungan, Casiguran at Dilasag at pawang may irigasyon ang mga 
palayan dito. 

Binatikos din ng mga nagpoprotesta ang kawalan ng konsultas- 
yon sa mamamayan at lokal na pamahalaan hinggil sa proyekto. mW 


Fral PANANALANTA NG PASISTANG ESTADO 
Iligal na pag-aresto, pagdukot, panggigipit 


at blokeyo sa pagkain 


inakahuling mga kaso ng paglabag sa karapatang-tao na nakalap ng 
Pr Bayan ang iligal na pag-aresto sa isang Pulang kumander na 

may malalang karamdaman, pagdukot sa isang pinaghihinalaang 
Pulang mandirigma na nagpapagamot sa ospital, pagharas ng mga ele- 
mento ng Presidential Security Group sa tatlong taong-simbahan at nag- 
papatuloy na pagpapataw ng blokeyo sa pagkain laban sa MILF at mga 
sibilyan sa isang bayan sa North Cotabato. Laganap din ang pang-aabu- 
song militar sa kanayunan ng Samar. 


Enero 19. Iligal na inaresto ng 
mga elemento ng AFP Eastern Min- 
danao Command si Regenaldo 
Alicaba Sr. at ang kanyang anak na 
si Rizalyn Manguilimutan. Si Alica- 
ba ay kasalukuyang nakaliban sa 
kanyang yunit dahil sa mga kadahi- 
lanang medikal nang 
arestuhin siya nang wa- 
lang mandamyento sa 
bahay ng kanyang 
anak na si Rizalyn sa 
Purok 3, Barangay Co- 
gon, Panabo City. Si 
Rizalyn naman ay ina- 
kusahang myembro ng 
Bagong Hukbong Ba- 
yan (BHB) kahit isa si- 
yang sibilyan. Iginiit 
ng Armando Dumandan 
Command ng BHB na palayain si 
Rizalyn, ilitaw si Alicaba at igalang 
ang kanyang mga karapatan bilang 
bihag-digma. 

Enero 8. Pwersahang kinuha ng 
nakasuot-sibilyang mga ahenteng 
militar at mga elemento ng Manila 
Police District (MPD) ang isang ba- 
baeng pasyente ng Our Lady of 
Lourdes Hospital sa Sta. Mesa, 
Maynila. Anila, si Myrna Bautista, 
22, ay isa umanong mandirigma ng 
BHB na nasugatan sa engkwentro 
sa pagitan ng BHB at PNP sa Ro- 
driquez, Rizal. Subalit ayon sa pin- 
san ni Bautista, ang biktima ay ti- 
namaan ng ligaw na bala sa tiyan 

nang magkagulo ang isang grupo 
ng mga lasing na lalaki sa kanilang 
bayan ng Silang, Cavite. Una nang 
inaresto noong Enero 3 ang pa- 
syente at mahigpit na binantayan 
ng mga pulis habang nagpapaga- 
mot ito. 
Pinaluhod at pinosasan ng mi- 
litar ang dalawang gwar- 
dya ng ospital na hindi 
pumayag na kunin na 
lamang ang pasyente 
nang hindi man la- 
mang napipirmahan 
ang kanyang release 
paper. Isinakay si Bau- 
tista sa naghihintay na 
sasakyan na bahagi ng 
komboy na may walong behikulo, 
dala pati ang dalawang gwardya. 
Enero 6. Sinita at sapilitang 
ipinahubad ng mga elemento ng 
Presidential Security Group (PSG) 
ang suot na mga T-shirt ng tatlong 
taong-simbahan mula sa parokya 
ng San Jose sa Midsalip, Zamboan- 
ga del Sur bago ang nakatakdang 
pagdalaw dito ni Gloria Arroyo. 
Ayon kay Fr. Raymundo Ugwu, kura 
paroko ng San Jose, inutusan ng 
mga operatiba ng PSG ang tatlong 
taong simbahan na hubarin ang ka- 
nilang suot na mga T-shirt na may 
mga islogang “Stop Mining and Cor- 
ruption” (Ihinto ang pagmimina at 
korapsyon). 
Kinansela ni Arroyo ang pag- 


punta niya sa San Jose sa di mala- 
mang kadahilanan. Balak sana no- 
on nina Fr. Ugwu na iparating sa 
kanya ang pangamba ng mamama- 
yan na ang nagsulputang mga 
kumpanya ng minahan ay makasisi- 
ra sa kalikasan ng Midsalip. 

Matinding binatikos ng Catholic 
Bishops’ Conference of the Philip- 
pines (CBCP) ang nangyaring pang- 
aabuso ng mga badigard ni Arroyo. 

Disyembre 28 hanggang sa 
kasalukuyan. Nagpataw ng blo- 
keyo sa pagkain at iba pang bata- 
yang pangangailangan ang mga 
elemento ng 68th IB sa bayan ng 
Alamada, North Cotabato matapos 
ang labanan doon sa pagitan ng 
mga gerilya ng Moro Islamic Libe- 
ration Front (MILF) at Philippine 
Army noong gabi ng Disyembre 24 
na ikinamatay at ikinasugat ng ma- 
raming sundalo. Kabilang sa mga 
ginugutom ng 68th IB ang di baba- 
ba sa 400 pamilya na lumikas sa 
katindihan ng labanan at kasaluku- 
yang nasa mga evacuation center. 
Hindi rin pinapayagan ng mga sun- 
dalo na umuwi ang mga residente 
ng Barangay Palepain sa Alamada 
dahil dito umano nagkakampo ang 
mga gerilya ng MILF na nasangkot 
sa labanan. 

Disyembre 17-20. Hindi baba- 
ba sa sampung pamilya ang napili- 
tang lumikas mula sa Barangay San 
Nicolas, San Jose de Buan, Samar 
dahil sa operasyong militar na ini- 
lunsad ng 48 sundalo ng 14th IB. 
Tinakot ng mga tropa ang kapitan 
ng barangay na si Virginia Labong, 
na napilitang lumikas patungong 
Catbalogan. May isa ring magsasa- 
ka na hindi na nakauwi dahil pi- 
naghahanap siya ng militar at tina- 

Sm PANANALANTA NG PASISTANG ESTADO 


takot ang kanyang pamilya. 

Sa Sityo Fernandez, Barangay 
Cataydungan ng nasabing bayan, 
isang kalabaw ang tinamaan nang 
walang patumanggang mamaril 
ang mga nag-ooperasyong sundalo 
noong Disyembre 20. 

Disyembre 3. Dinakip at ti- 
nortyur ng mga sundalo ng 14th 
IB ang dating kapitan ng barangay 
na si Berting Jabolan, 47, residen- 
te ng Barangay Hidurama, San Jo- 
se de Buan. Nag-aani siya ng ma- 
is kasama ang kanyang pamilya 
nang biglang sumul- 
pot ang mga sunda- 
lo. Dinakip siya at 
pinaratangang may 
ugnay sa BHB. Tinak- 
pan ng plastik ang ilong 
ng biktima at pinagsu- 
suntok ang tiyan habang 
pwersahang pinaiinom ng 
tubig. Kinabukasan, na- 


katakas si Jabolan. 
Ngunit dahil sa 
nangyari sa kanya, 


umalis na siya sa kanilang bahay 
at hindi pa natatagpuan hanggang 
sa ngayon ng kanyang pamilya. 
Nobyembre 29. Inistraping ng 
mga nag-ooperasyong sundalo ang 
bahay ni Roni Impon sa Barangay 
Carolina, Matuguinao, Samar ha- 
bang nasa loob ang 11 katao na 
karamiha'y mga bata. Dalawang 
beses itong pinasabugan ng gre- 
nade launcher at nadaplisan ang 
anak ni Impon na si Roque. Sinira 
rin ng mga sundalo ang kanilang 
mga tanim at ninakaw ang lahat 
ng kagamitan sa bahay. 
Nobyembre 19. Pinatay ng 
mga sundalo ang mga magsasa- 
kang sina Orlando at Intoy Barto- 
lo sa Barangay Libertad, Matugui- 
nao. Nakapanlaban pa si Intoy at 
nagawang sugatan ang isang sun- 
dalo. Nalaslas ang kamay ng pa- 
ngalawang sundalo at wasak ang 
ngipin ng pangatlong sundalo. Di- 

nakip din ng mga sundalo at pini- 
lit na maggiya sa kanilang opera- 
syon ang mga magsasakang sina 
Botoy Opiniano at Takoy Cailo. 

Nobyembre 15-16. Pilit na 
“pinasuko” ng RSOT ang ilang mga 
residente at upisyal ng Barangay 
Hagbay, San Jose de Buan na pi- 
nararatangang mga kasapi ng 
BHB. Ang mga pinalalabas na “su- 
renderi” ay sina Joel Labong, 35, 
kapitan ng barangay, Jason Gabin, 
23, konsehal ng barangay: Leonila 
Labong, 47, konsehal, Jonito La- 
bong, 25, konsehal: at Janyboy 
Llantos, 23. Isinailalim ang mga 
biktima sa taktikal na interoga- 

syong tumagal nang 45 
minuto hanggang tat- 
long oras. Pinipilit 

din silang sumapi sa 
Barangay Intelli- 
gence Network (BIN) 
ng mga sundalo na pi- 
namumunuan ni 2Lt. 

Jayhardes Bagonera ng Bravo 

Coy ng 62nd IB. 

Setyembre 21. Dinakip ng 
mga sundalo sa Sityo Galutan, Ba- 
rangay Can-aponte, San Jose de 
Buan sina Conrado Fabella, 40, at 
asawa niyang si Nenita, 28, ha- 
bang nag-aani ang mga ito ng pa- 
lay. Kasama ring dinakip ang kani- 
lang anak na si Lea, 15, at ang tu- 
mutulong na binata na si Armendo 
Pacheco, 28. Sinaktan ng militar 
ang mga lalaki. Pinipilit nila si 
Conrado na amining may itinatago 
itong baril. Pinaghubad ng T-shirt 
at binantaang sasaksakin si 
Pacheco. Inutusan nilang tumakbo 
ang mga biktima. Sa takot na si- 
la'y pagbabarilin ng mga sundalo, 
hinimatay si Nenita. 

Ang pamilya ni Fabella ay bik- 
tima rin ng pambobomba ng mili- 
tar sa kanilang lugar noong Set- 
yembre 16-18. Umabot sa 
P2,300.00 ang mga napinsalang 
pananim dahil sa pambobomba. M 

Kumpanya ni Mike Arroyo, 
binawalang lumahok sa 
mga proyekto ng WB 


ISANG kumpanya sa konstruksyon 
na pinaniniwalaang pag-aari ni 
Mike Arroyo ang permanente nang 
ipinwera ng World Bank (WB) sa 
paglahok sa anumang proyekto ni- 
to dahil sa pagkakasangkot sa ko- 
rapsyon. Kasama nitong ipinwera 
rin ng WB nang ilang taon ang da- 
lawa pang kumpanyang Pilipino 
matapos matuklasan ng WB na 
sangkot sa sabwatan ang mga 
kumpanyang ito at apat na kum- 
panyang Tsino sa bidding para sa 
mga proyektong konstruksyon ng 
World Bank. 

Nabunyag sa imbestigasyon ng 
Integrity Vice Presidency (INT), 
isang yunit ng WB na nagbabantay 
sa mga pandaraya at korapsyon sa 
mga proyekto nito, na ang E.C. de 
Luna Construction Corp. at ang tu- 
matayong may-ari nitong si Eduar- 
do C. de Luna ay kabilang sa isang 
malaking kartel ng mga lokal at 
dayuhang kumpanya na nagsumite 
ng bidding para sa Philippines Na- 
tional Roads Improvement and 
Management Program o NRIMP 1. 
Dahil sa natuklasang sabwatan ay 
kinansela ng WB ang 533-milyong 
proyektong pangkalsadang ito. 

Si Eduardo C. de Luna ay kila- 
lang kroni ni Mike Arroyo at pina- 
niniwalaang tumatayong prente 
nito sa E.C. de Luna Construction 
Corporation. 

Hindi tinanggap ng Malaca- 
hang ang husga ng World Bank at 
hinamon pa nito ang bangko na 
magpakita ng ebidensya na sang- 
kot ang naturang mga kumpanya 
sa korapsyon. Tumanggi itong 
ipwera rin ang mga kumpanya sa 
mga proyekto ng gubyerno at ka- 
suhan ang mga ito. 

Dumarami ang tutol sa 2009 RP-US Balikatan sa Bicol 


PAGSARBEY sa karagatan at kalupa- 
an ng bansa at paniniktik laban sa 
rebolusyonaryong kilusan ang tu- 
nay na pakay ng US-RP Balikatan 
Exercises, ani Ka Greg Bañares, ta- 
gapagsalita ng National Democrat- 
ic Front ng Bikol. Mariin niyang pi- 
nabulaanan ang sinasabi ng rehi- 
meng Arroyo at ng militar ng US na 
mga “humanitarian mission” ang 
tututukan ng mga sundalong lala- 
hok sa Balakitan, na nakatakdang 
idaos sa Abril sa mga prubinsya ng 
Albay, Sorsogon at Masbate. 

Ani Bañares, ang Balikatan ay 
isang anyo ng interbensyong mili- 
tar ng US sa Pilipinas at pinaiigting 
nito ang gera sibil sa bansa. Kaug- 
nay nito, inutusan ng Partido Ko- 
munista ng Pilipinas ang lahat ng 
yunit ng Bagong Hukbong Bayan 
(BHB) na maglunsad ng maraming 
taktikal na opensiba sa mga eryang 
saklaw ng ehersisyo militar. 

Iniulat ni Reynaldo Habagbag, 
tagapagsalita ng Sorsogon United 
Movement against Balikatan para 
sa Kapayapaan (Sumaba Ka) na 
nagsidatingan na ang unang grupo 
ng US Army sa Sorsogon noong 
Enero 7. Isang grupo rito ang nag- 
inspeksyon sa lugar na pagdarau- 
san ng military exercises partikular 
ang mga bayan ng Juban at Irosin. 
Samantala, dumarami ang persona- 
heng tumututol sa pagdaraos ng 
Balikatan. Ang pinakahuling buma- 
tikos dito ay si Bishop Lucio 
Quiambao ng Diocese ng Legaspi 
City na nanawagan nitong Enero 17 
sa mga gubernador ng anim na pru- 
binsya na huwag pahintulutang 
mangyari ang sabayang ehersisyo 
militar sa rehiyon dahil wala na- 
mang magandang idudulot ito kun- 
di ang paglaganap ng prostitusyon 
at pang-aabuso sa mga Pilipina. 
Sinang-ayunan ito ni Sister Ailyn 
Binco ng Religious of the Good 

Shepherd (RGS) na nagsabing ayaw 
nilang maulit ang nangyaring 
pang-aabuso ng mga sundalong 
Amerikano tulad ng nangyari kay 
“Nicole” sa Olongapo City. 

Bago ito, nanawagan si Rep. 
Luz Ilagan ng Gabriela Women's 
Party na kanselahin ang taunang 
Balikatan dahil walang ibang nai- 
dulot ito kundi mga paglabag sa 
karapatang-tao. Tinukoy ng progre- 
sibong mambabatas ang mga parti- 
kular na kaso ng pang-aabuso ng 
mga sundalong Amerikano sa Min- 


danao. Nasugatan si Arsid Baharun 
dahil sa “test mission” na isinaga- 
wa ng mga sundalong US sa Zam- 
boanga City noong 2004 samantala 
si Bizma Juhan ay nasabugan ng 
bomba sa Indanan, Sulu noong 
2006. Walang nanagot sa kanila 
dahil hindi nakapailalim sa batas 
ng Pilipinas ang mga tropa ng US. 

Nagpahayag din ng duda sa la- 
yunin ng Balikatan si Sen. Francis 
Escudero Jr., tagapangulo ng Sen- 
ate Committee on Justice and Hu- 
man Rights. 


Pakanang patalsikin si Chief Justice Puno, nabisto 


SUMINGAW kamakailan ang mga maniobra ng Malacafang para patal- 
sikin si Chief Justice Reynato Puno sa Korte Suprema. Ginagawang 
sangkalan sa hakbang na ito ang umano'y di pag-aksyon ni Puno sa 
pagdiskwalipika kay Negros Occidental Rep. Jocelyn Limkaichong, na 
napatunayan umanong Tsino at hindi Pilipino. Natalo ni Limkaichong 
si Olivia Paras, asawa ni Jacinto Paras, masugid na kapartido ni Arro- 
yo sa Kabalikat ng Mamamayang Pilipino (Kampi), noong eleksyong 


2007. 


Ang pagpapatalsik sa punong mahistrado ay sisimulan umano sa 
pamamagitan ng pagbibigay ng privilege speech ng mga alipures ni Ar- 
royo sa Kongreso nitong Enero 19 at pananawagan para i-impeach si- 
ya. Subalit maaga pa lamang ay naulinigan na ng Korte Suprema ang 
pakana. Naunsyami ito nang maagap itong mabunyag sa publiko. 

Ang maniobra ng Malacafiang laban kay Puno ay kaugnay ng pag- 
sisikap ni Arroyo na alisin ang lahat ng balakid sa pagtutulak niya ng 
constituent assembly (con-ass) bilang paraan ng pagbabago sa konsti- 
tusyon. Itinutulak ng pangkating Arroyo ang con-ass para maamyenda- 
han ang konstitusyon sa kabila ng pagtutol ng Senado. Tinatayang tu- 
tutulan ni Puno ang gayong plano oras na iharap ang usapin ng con- 


ass sa Korte Suprema. 


Nakatakdang magtalaga si Arroyo ng pitong bagong mahistrado sa 
Korte Suprema para palitan ang mga nakatakdang magretiro ngayong 
taon. Pagkaraan ng 2009, tanging si Puno na lamang ang matitirang 
mahistrado na hindi siya ang naghirang. Hindi makuha-kuha nina Ar- 
royo si Puno. Matatag siyang naninindigan laban sa maraming pakana 
at pagbabaluktot ng Malacafang sa batas, at maging sa maraming 
paglabag ng rehimeng Arroyo sa karapatang-tao at hustisya. Sakaling 
mapatalsik si Puno bago ang nakatakda niyang pagreretiro sa Mayo 
2010, wala nang makapipigil sa mas maagang pagtatalaga ni Arroyo 
ng sarili niyang tauhan bilang punong mahistrado. Lubusan na ang 
magiging kontrol niya sa Korte Suprema at magiging madali na ang 


pagtutulak ng cha-cha. 

Kundenahin ang agresyong US-Israeli 


sa Palestine 


ariing kinukundena ng Partido Komunista ng 
M Pilipinas at sambayanang Pilipino ang krimi- 

nal na agresyon ng Israel sa Gaza at ang to- 
dong pagsuporta rito ng US. Mahigit isang libong Pa- 
lestino na ang napapatay, libu-libo pa ang nasusuga- 
tan at daan libo ang nasasalanta mula nang simulan 
ng Israel ang walang pakundangang pambobomba at 
pagsalakay sa Gaza. 

Pinakahuli lamang ito sa maha- 
bang listahan ng mga krimen ng Isra- 
el at US sa Palestine. 

Mahigit kalahating siglo nang du- 
guan ang kamay ng mga ekspansyu- 
nistang Zionista at amo nilang imper- 
yalismong US sa kampanyang heno- 
sidyo at pagmamalupit laban sa ma- 
mamayang Palestino. Paulit-ulit ang 
mga pananalakay at tuluy-tuloy ang 
pagsakop at panggigipit nila sa Pa- 
lestine, ang pagkakait sa mamama- 
yang Palestino ng kanilang kasarinlan 
at pinakabatayang mga karapatan, at 
ang pagtrato sa kanila na mga bilang- 
go sa sarili nilang bayan. 

Bawat mapanupil na hakbang ng 
Israel sa Palestine ay may suportang 
pulitikal, militar at pinansyal ng im- 
peryalismong US. Sa kabila ng panda- 
igdigang kundenasyon, ipinagtatang- 
gol ng US ang agresyon at panunupil 
ng Israel. Hinahadlangan nito ang 
United Nations at iba pang pandaig- 


Magiting na lumalaban 
ang mga Palestino 


Mga tampok sa 
isyung ito... 


PAHINA 4 


Ika-50 anibersaryo ng 
rebolusyon sa Cuba 


digang institusyon na kundenahin ang kriminal na 
pang-aatake at panggigipit ng Israel sa Palestine. 
Animo'y walang pagkasaid ang ayudang militar na 
ibinibigay ng US sa Israel. Mga armas na sinusuplay 
ng US ang ginagamit ng Israel sa kahindik-hindik na 
kampanyang henosidyo sa Gaza. Kapalit ito ng pagsi- 
silbi ng Israel bilang katuwang sa pagpapataw ng do- 


Mga katutubong 
sandata sa digmang 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


